 بس ديه سلبية مش مثالية يعنى ايه المثالية فى عدم المطالبة بحقى انى استخدم الأسانسير بتاعى علشان مزعلش الناس اللى غلطت و هيا فاكرة ان ده حقها و ده علشان انا اللى حسستهم بكدا لما مطلبتش حقى بكل قوة و ايه المثالية لما ابقى عارف مشكلة زى مشكلة الزبالة ديه و بقالها 25 سنة و محاولتش حتى احلها او ادور على حل لها غير انى أعدى من جنبها. معلش يا حلمى اللى انت عملته ده مش مثالية ديه مجرد هروب من المواجهة . سلبية يعنى . مقال 1900 حاجة و تمانين اكتر ما عجبنى فيه هوا بساطة الفكرة ، فكرة أن اللى مكتوبين بقلم أحمر و أفعالهم الزرقا مثبوتة بخطوط زرقاء فى أجندات ملونة منذ سنين تزيد عن ال 20 و عدم الوصول لنهاية سوداء حتى هذه اللحظة. مع أن الطبيعى أن تصل بهم أفعالهم الزرقا للنهاية السوداء أسرع من ذلك. إلا أن فى ذلك حكمة. ما تيجوا نقرأ الفاتحة دعوة أنا معاه في الدعوة ديه ، نقرأ الفاتحة و نتعاهد أننا نوصل بمصر أو بمصريين لأن هما فعلاً أتنين نوصلهم الأتنين لفايزين محروسين منصورين. أختلف معاه فى حكاية الوقت الإضافى ديه مش هقول بالتخطيط الجيد للوقت لأ بالتداخل فممكن اكتر من حاجة نعملها ف ىوقت واحد نستفيد من أوقات حاجات فى حاجات تانية نوفر يعنى نبقى ملتى تاسكين شعب نعمل حاجتين و تلاتة و 5 فى نفس الوقت. من أجمل ما كتب و أكثرهم قوة و تعمق و فلسفة مقالة مكرونة بالباشميل ، معاك حق فعلاً الحقيقة لابد من أرتباطها بالشجاعة. الكتاب فى المجمل مش قد كدا و النجمة التاتية علشان خفة الدم و كمان علشان التنوع فى مواضيع المقالات 